**NATJEČAJ ZA**

 **KNJIŽEVNU NAGRADU**

 **TATJANA RADOVANOVIĆ**

VIVA GRUPA, udruga za kulturu i očuvanje baštine, te FJORI FÔRA GARDEN iz Gdinja, nastavljaju svoju misiju poticanja na pisanje i čitanje poezije na zavičajnim idiomima. Stoga u povodu 46. godina Čakavske riči raspisuju 20. lipnja

**KNJIŽEVNI NATJEČAJ**

**TATJANA RADOVANOVIĆ**

**ZA NAJBOLJU NEOBJAVLJENU PJESMU**

**PISANU ČAKAVSKIM DIJALEKTOM ILI IKAVICOM**

**Članak 1.**

Ovim Natječajem, reguliranim Statutom, utemeljuje se **Nagrada Tatjana Radovanović** za književno i likovno stvaralaštvo. Nagradu utemeljuju Udruga Viva grupa, za kulturu i očuvanje baštine, iz Zagreb, te Fjori fôra garden iz Gdinja.

**Članak 2.**

Utvrđuje se da Utemeljitelji ovom nagradom žele potaknuti dodatno zanimanje i trud u očuvanju dijalektalne, regionalne i zavičajne književnosti. Povod je 46 godina uzastopnog održavanja Čakavske riči, manifestacije koja je dosad okupila brojne pjesnike, a upravo je Tatjana Radovanović jedna od osnivačica Čakavske riči.

**Članak 3.**

Pravo sudjelovanja na prvom Natječaju za najbolju pjesmu na zavičajnom idiomu imaju svi zainteresirani građani na području Splitsko-dalmatinske i drugih županija koji poznaju čakavštinu, čakavske te ikavske idiome i njima se služe u govornom i pisanom obliku.

**Članak 4.**

Za najbolja ostvarenja, odnosno za najbolju pjesmu, dodijelit će se:

**KNJIŽEVNA NAGRADA TATJANA RADOVANOVIĆ:**

**\*podrazumijeva PLAKETU**  za najbolju pjesmu na zavičajnom idiomu + **autorsku sliku Tatjane Radovanović** iz umjetničkog fundusa obitelji Radovanović te poklon paket izvornih proizvoda otoka Hvara

\*Sudionici u Natječaju koji dobiju dosta bodova, a nisu osvojili Nagradu, dobit će **Priznanje** za doprinos očuvanju, razvoju kulturne i umjetničke baštine. Uz Priznanje, dobitnicima također pripada i poklon paket izvornih otočnih proizvoda.

**Članak 5.**

**Radovi se šalju isključivo na e-mail adresu:** **viva.verbum1@gmail.com****.**

**Rok za prijavu je do 20. srpnja 2024.**

**Naputak: Pjesme valja potpisati imenom i prezimenom, navesti adresu, e-mail adresu, broj telefona, godinu rođenja i kratku biografiju**.

**Članak 6.**

Na Natječaj se mogu prijaviti autori stariji od 15 godina, a svaki autor može poslati najviše dvije neobjavljene pjesme (pjesma se smatra neobjavljenom ako nije javno izvođena i objavljena u tiskanom obliku).

**Članak 7.**

Prosudbeno stručno povjerenstvo (koje biraju utemeljitelji) izabrat će najbolje pjesme i dodijeliti nagrade.

**Članak 8.**

Slanjem pjesama na Natječaj autori ujedno pristaju na moguću objavu pjesama prema izboru prosudbenog povjerenstva. Smatramo da će sudjelovanje mladih autora na ovom Natječaju pridonijeti većoj ljubavi prema dijalektalnim govorima, otocima i tamošnjem načinu života.

 **Članak 9.**

Rezultati Natječaja bit će objavljeni 1. kolovoza 2024. Dodjela nagrada predviđena je za 17. kolovoza u 19 sati, u Gardenu, Gdinj, u sklopu manifestacije 46. Čakavska rič.

*Udruga Viva Grupa Fjori fora garden*

